ORDE DE EXECUCIÓN DE LIMPEZA DE ARBUSTOS QUE AFECTAN A CUNETA DO CAMIÑO MUNICIPAL P23-PISTAS DE A FONTAIÑA, EN PAZO DO MONTE (PADRENDA)
ADMINISTRACIÓN LOCAL — Municipal — Meaño (Outros documentos, notificacións e informacións públicas, 09/12/2015)

Intentada a notificación sen que se puidese practicar por ausencia do domicilio, da Resolución da Alcaldía de data 26 de novembro de 2015, segundo o establecido no artigo 59.5 en concordancia co artigo 50 da Lei 30/92, do 26 de novembro, de Réxime Xurídico das Administracións Públicas e do Procedemento Administrativo faise publica para que durante 5 días naturais, desde o seguinte ao da publicación deste anuncio no Boletín Oficial do Estado, a interesada consulte o expediente e alegue o que na súa defensa considere oportuno ASUNTO: Limpeza da arbustos que afectan á cuneta do camiño de titularidade municipal P-23-Pista de A Fontaiña, en Pazo do Monte (Padrenda). 1º.- Con motivo da execución da obra “Pavimentación e ampliación do camiño rural de Pazo do Monte”, no que se contempla a canalización da cuneta, polo técnico director de obra infórmase que na finca, referencia catastral 7427602NH1072N da que é titular catastral Dª Isabel Álvarez Múñiz, existen uns arbustos (Salix viminalix) que o seu tronco está sobre o terreo da cuneta e as ramas invaden o vial.2º.- A vista do mesmo o arquitecto municipal informa: 3º.- O devandito camiño figura no Inventario Municipal de Bens e Dereitos, aprobado polo Pleno da Corporación en sesión de data 11 de xuño de 2012, como P-23-Pista de A Fontaiña”. 4º.- O expediente de contratación da obra “Pavimentación e ampliación do camiño rural de Pazo do Monte” foi declarado urxente dado que ten que estar executado e xustificado antes do vindeiro día 31 de decembro. Primeiro.- O Concello ten a obriga de exerce-las accións precisas para a defensa dos seus bens e dereitos, segundo o disposto polo artigo 68.1 da Lei 771985, do 2 de abril Reguladora das Bases do Réxime Local. Segundo.- Os camiños veciñais son bens de dominio público municipal, suxeitos ó uso público de acordo co disposto no artigo 79.3 da Lei 771985, do 2 de abril Reguladora das Bases do Réxime Local e artigo 3.1 do Real Decreto 1372/1986, do 13 de xuño polo que se aproba o Regulamento de Bens das Entidades Locais. Terceiro.- Segundo establece o artigo 9. b) en concordancia co artigo 199.2 da Lei 9/2002, do 30 de decembro, de ordenación ubanística e protección do medio rural de Galicia, os propietarios de toda clase de terreos, construccións, edificacións e instalacións deberan mantelos en condicións de funcionalidade, seguridade, salubridade, ornato público e habitabilidade segundo o seu destino. Os Concellos ordenáran de oficio ou a instancia do interesado, mediante correspondente expediente e previa audiencia dos interesados, a execución das obras necesarias para conservar aquelas condicións, con indicación do prazo para realizalas. Cuarto.- O artigo 50 da lei 30/1992, de 26 de novembro de Réxieme Xurídico das Administracións Públicas e do Procedemento Administrativo Común, establece que cando razóns de interés público o aconsellen poderase acordar a aplicación ao procedemento do trámite de urgencia, polo cal poderán reducirse a metade os prazos establecidos para o procedemento ordinario, salvo os relativos á presentación de solicitudes e recursos. Quinto.- Correspóndelle á Alcaldía, ao abeiro do artigo 21.1. k) da Lei 771985, do 2 de abril Reguladora das Bases do Réxime Local, o exercicio de accións xudiciais e administrativas e a defensa do concello en materias da súa competencia e, en caso de urxencia, en materias de competencia do Pleno. A vista do que antecede, esta Alcaldía en uso das facultades que lle atribúe o artigo 21.1 da Lei 771985, do 2 de abril Reguladora das Bases do Réxime Local Primeiro. Declarar urxente o expediente de subsanación das deficiencias descritas na parte expositiva da presente Resolución e ordenar a Dª. Lizette El Karraoui Davalo para que no prazo de dez días naturais proceda á retirada dos arbustos (Salix viminalix) que invaden a cuneta do camiño de titularidade municipal P-23-Pista de A Fontaiña” en Pazo do Monte (Padrenda), xa que afectan á cuneta e o devandito camiño e impiden a función e uso normal do mesmo e a execución das obras de canalización co conseguinte prexuízo para os usuarios e o interés xeral, segundo queda acreditado no informe do arquitecto municipal. Segundo. No caso de que non se cumpran os termos da presente Resolución no prazo antes indicado, procederase á execución subsidiaria das actuacións necesarias para a retirada destes arbustos por parte do Concello, a costa da obrigada. Terceiro. Sen prexuízo do manifestado nos parágrafos anteriores procédese á apertura dun trámite de audiencia por un prazo de cinco días naturais para que a interesada alegue o que na súa defensa considere máis oportuno. Manda e asina a Sra. alcaldesa Mª Lourdes Ucha Varela, en Meaño a 26 de novembro de dous mil quince, ante min a secretaría-interventora Rebeca Alejandra Ucin Ivana, que dou fe. Meaño, a 2 de decembro de 2015.—A Alcaldesa, Mª Lourdes Ucha Varela.